text: [{"text_idx": "#000004", "text": "Gransking: Verk\u00e6tlanin Salmon and the Surf granskar, hvussu laksur ber seg at undir har\u00f0balnum umst\u00f8\u00f0um. Nu\u0301 hevur A\u0301sa Johannesen, PhD og granskari a\u0301 Fiskaaling, givi\u00f0 u\u0301t ny\u0301ggjastu u\u0301rslitini i\u0301 vi\u0301sindaliga grein i\u0301 ti\u0301\u00f0arritinum PLOS One."}, {"text_idx": "#000005", "text": "Fiskaaling, sfi EXPOSED og Hiddenfjord samstarva um verk\u00e6tlanina, sum kannar, hvussu laksur ber seg at i\u0301 har\u00f0balnum umst\u00f8\u00f0um. Salmon and the Surf er ha\u0301lvtfjo\u0301r\u00f0a a\u0301ra long Post-Doc verk\u00e6tlan hja\u0301 A\u0301su Johannesen, og er hetta onnur vi\u0301sindaliga greinin, sum er skriva\u00f0 i\u0301 hesum sambandi."}, {"text_idx": "#000006", "text": "I\u0301 vetrarma\u0301na\u00f0irnar vo\u0301r\u00f0u alda og streymur ma\u0301ta\u00f0 n\u00e6rhendis alibru\u0301kinum a\u0301 Hestfir\u00f0i. Samstundis vo\u0301r\u00f0u try\u0301stma\u0301rar settir a\u0301 eina alino\u0301t at ma\u0301ta, hvussu skapi\u00f0 a\u0301 no\u0301tini broyttist, ta\u0301 ta\u00f0 rak hart, ella ta\u0301 no\u0301gv alda var. Ekkolodd undir sama ringi, sum h\u00f8vdu try\u0301stma\u0301tarar, ma\u0301ta\u00f0u hvar i\u0301 no\u0301tini, i\u00f0 laksurin var. Harumframt filma\u00f0u fimm kamera fiskin javnan, solei\u00f0is at ta\u00f0 bar til at eyglei\u00f0a atfer\u00f0ina hja\u0301 fiskinum, ta\u0301 streymurin var har\u00f0ur ella veikur, ella ta\u0301 aldan var sto\u0301r ella li\u0301til."}, {"text_idx": "#000008", "text": "Fiskurin s\u00f8kir eisini ni\u00f0ur eftir, ta\u0301 no\u0301gv alda er, og somulei\u00f0is um dagin, ta\u0301 ljo\u0301st er. Umframt at fiskurin s\u00f8kir burtur fra\u0301 vatnskorpuni i\u0301 sto\u0301rari aldu, so fer hann eisini inn eftir - to\u0301 ikki um ta\u00f0 eisini rekur."}, {"text_idx": "#000010", "text": "Ni\u00f0urst\u00f8\u00f0an er, at vi\u00f0urskiftini undir ma\u0301tingunum vo\u0301ru onganti\u0301\u00f0 ring fyri laksin. Hinvegin er greitt, at ta\u0301 avger\u00f0 ver\u00f0ur tikin um st\u00f8dd a\u0301 alieindum og hvar t\u00e6r skulu vera, so skal h\u00e6dd takast fyri, hvussu no\u0301gv minni ra\u0301saru\u0301m fiskurin kann hava, serliga ta\u0301 b\u00e6\u00f0i sto\u0301r alda og har\u00f0ur streymur raka samstundis."}]